AMC พุ่งกระฉูด 22% “ออลไทม์ไฮ” ลุ้นกำไรปีนี้โตแรง! หลัง 6 เดือนแรกแตะ 578.27 ลบ.
AMC พุ่งกระฉูด 22% “ออลไทม์ไฮ” โดย ณ เวลา11.06 น. อยู่ที่ระดับ 6.60 บาท บวก 1.20 บาท ลุ้นกำไรปีนี้โตแรง! หลัง 6 เดือนแรกแตะ 578.27 ลบ.
AMC พุ่งกระฉูด 22% “ออลไทม์ไฮ” โดย ณ เวลา11.06 น. อยู่ที่ระดับ 6.60 บาท บวก 1.20 บาท ลุ้นกำไรปีนี้โตแรง! หลัง 6 เดือนแรกแตะ 578.27 ลบ.
20 ส.ค. 2564

ผู้สื่อข่าวรายงานว่า วันนี้(20 ส.ค.64)  บริษัท เอเซีย เมทัล จำกัด (มหาชน)  หรือ AMC ณ เวลา11.06 น. อยู่ที่ระดับ 6.60 บาท บวก 1.20 บาท หรือ 22.22%  ด้วยมูลค่าซื้อขาย 152.21 ล้านบาท ราคาหุ้นนิวไฮตั้งแต่เข้าตลาดฯเมื่อวันที่ 13 ส.ค. 2547

โดย AMC ประกาศผลดำเนินงานงวดไตรมาส 2/64 มีกำไรสุทธิ 321.56 ล้านบาท กำไรสุทธิต่อหุ้น 0.67 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 57.44 ล้านบาท กำไรสุทธิต่อหุ้น 0.12 บาท
พร้อมชี้แจงว่าไตรมาส 2/64 บริษัทมีรายได้รวมเท่ากับ 2,455 ล้านบาท เพิ่มขึ้น 125% เมื่อเทียบกับช่วงเดียวกันของปีก่อน ประกอบกับรายได้จากขายเพิ่มขึ้น 132% เนื่องมาจากราคาขายของเหล็กสูงขึ้นเมื่อเทียบกับช่วงเวลาเดียวกันของปีก่อน รายได้อื่นเพิ่มขึ้น 10 ล้านบาท สืบเนื่องมาจากราคาขายเศษ Scrap เพิ่มขึ้นจากปีก่อน
บริษัทฯมีค่าใช้จ่ายรวมคิดเป็นอัตราส่วนที่เพิ่มขึ้น 103% เมื่อเทียบกับช่วงเวลาเดียวกันของปีก่อน มีต้นทุนของสินค้าและให้บริการ 1,033 ล้านบาท ค่าใช้จ่ายในการบริหารเพิ่มขึ้น 26 ล้านบาท ขาดทุนจากอัตราแลกเปลี่ยน 18 ล้านบาท เมื่อเทียบกับช่วงเวลาเดียวกันของปีก่อนที่มีกำไรจากอัตราแลกเปลี่ยน 30 ล้านบาท

อย่างไรก็ตามกำไรงวด 6 เดือนแรกปี 2564 อยู่ที่ระดับ 578.27 ล้านบาท เพิ่มขึ้นจากปีก่อนอยู่ที่ 434.54 ล้านบาท และมีกำไรสูงสุดจากทั้งปี 2563 อยู่ที่ 133.05 ล้านบาท 
อนึ่ง AMC ประกอบธุรกิจศูนย์บริการเหล็กครบวงจร โดยผลิตและจำหน่ายเหล็กม้วน (Coiled) ทั้งชนิดรีดร้อน (Hot-Rolled) และชนิดรีดเย็น (Cold-Rolled) รวมทั้งเหล็กรูปพรรณ ได้แก่ ท่อเหล็กและเหล็กโครงสร้างรูปตัวซี ที่ใช้ในอุตสาหกรรมต่าง ๆ รวมทั้งรับตัดและจำหน่ายเหล็กแผ่น (Sheet) และเหล็กม้วนสลิต (Slitting Coil) ตามขนาดที่ลูกค้ากำหนด